पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। जामिया तुल हिदाया की ओर से मंगलवार को रामगढ़ रोड पर जामिया परिसर में ऑल राजस्थान कुरान व अजान का मुकाबला आयोजित किया गया। मुकाबले में 60 छात्रों कुरान की आयतों व अजान का लय में गायन किया।
दो पारियों में चली प्रतियोगिता में मधुरवाणी व शुद्ध उच्चारण में अजान और अरबी भाषा के नियम, शुद्ध उच्चारण व शब्दों के अर्थ को ध्यान में रखते हुए कुरान की तिलावत की गई। पहले दौर में 20 प्रतियोगियों ने भाग लिया। इसमें अजान की लय में गायन में श्रोताओं को मंत्रमुग्ध कर दिया। इसकी अध्यक्षता मौलाना मोहम्मद यूसुफ नदवी ने की।दूसरी पारी में व्यवस्थापक मौलाना मोहम्मद जियाउर्रहीम मुजद्दिदी अजहरी की अध्यक्षता में प्रतिभागियों ने कुरआन का बिना देखे लय में गायन किया। अंत में सभी प्रतिभागियों को प्रथम, द्वितीय व तृतीय पुरस्कार देकर सम्मानित किया गया।
इसमें अजान प्रतियोगिता में जोधपुर के मोहम्मद शोएब प्रथम, टोडाभीम के मोहम्मद मुश्तकिम द्वितीय और तीसरे स्थान पर जोधपुर में पालिना के मोहम्मद यासीन थे। कुरान के धीमे लय गायन में जोधपुर के अब्दुल रसीद प्रथम, अलवर के मोहम्मद जुनैद द्वितीय और टोडा भीम के मोहम्मद जैद तीसरे स्थान पर रहे। कुरान को तेज लय में गायन में जयपुर के सैय्यद मनजिरुल हसन, झुंझनू के सादिक और पोकरण में शेरपुरा ओज्वला के अब्दुल रज्जाक तीसरे स्थान पर रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn